הניתוח שהמציא פרדריק מוז (Frederic E. Mohs) כירורג אמריקאי שחי לפני שמונים שנים מאפשר להסיר רקמות עור שיש בהן נגעים סרטניים תוך שימוש בבדיקה פתולוגית בזמן הניתוח על מנת להבטיח כריתה מלאה של הגידולעם  פגיעה מינימלית ברקמות בריאות ובהתאם התוצאות שלו אסתטיות מאוד. חשוב להדגיש שההליך היעיל מבוצע בעיקר עבור שני סוגים של נגעים סרטניים בעור: א. קרצינומה של תאי בסיס (BCC) ב. קרצינומה של תאי קשקש (SCC) במקרים מסוימים שבהם סרטן העור הוא מסוג מלנומה, ניתן לבצע ניתוח מוהס אבל בד”כ אלו מקרים שלא  תמיד מתאימים לניתוחי מוז (פירוט לגבי הסוגים השונים של סרטן עור תמצאו בסוף המאמר). באזורים שבהם המראה חשוב למטופלים – למשל הפנים, כפות הידיים, הרגליים ומקומות חשופים נוספים – היתרון המשמעותי של ניתוח מוז, פגיעה מינימלית באסתטיקה, בא לידי ביטוי משמעותי. בהתאם במקרים אלה ההמלצה לפעול בשיטה שפיתח ד”ר מוז תקפה במיוחד. גם כשמדובר על גידול שחזר לאחר שכבר הוסר, ניתוח בשיטת מוז הוא ההליך המומלץ, וכך גם כשהגידול אמנם הופיע בפעם הראשונה אבל יש סיכון גבוה שישוב. חשוב לזכור את הסימנים שמחייבים פנייה לסמכות מקצועית, שיבחן האם אכן נדרש ההליך הכירורגי: כתם לא מוכר, נקודת חן שמשנה את הצורה שלה, פצע שלא מחלים וכל נגע בעור שנראה חריג (גדל באופן פתאומי, בעל גבול לא ברור עם הסביבה, לא סימטרי, בעל גוון לא אחיד).